
A jegyző jogállásának változása

Napjainkban zajló közigazgatási reform egyik kiemelt érintettje a jegyző.
 
A jegyzői státusz évszázadok óta létező tisztség, mely a kezdetek óta kiemelt szerepet játszott a települések és azok lakosai életében.
 
A dolgozat első szakasza a jegyzői munkakör létrejöttét, annak tartalmi változásait mutatja be. Emellett ez a rész mutatja be a jegyzőképzés történetét is.
 
A köztisztviselői jogviszonyt szabályozó törvény 90-es évekbeli megszületése óta bekövetkezett változásainak ismertetése, annak tartalma jól láthatóan illeszkedett a közigazgatási kar változási igényeihez, irányaihoz. Ebben a részben ismertetésre kerül a napjaink jegyzői szerepváltozása bemutatása többféle összefüggésben (pl: képviselő-testület, polgármester, hivatal, stb)
 
A közigazgatás változása jelentős mértékben érinti a jegyzői jogállás tartalmát, és alapvetően megváltoztatta annak jellegét. Az eddigi hatósági igazgatási középpontú szerep helyére a közszolgáltatások menedzselése kerül a jegyzői feladatok központi elemévé. A járási hivatalok létrehozása a jegyzőtől elvonja az államigazgatási feladatok egy részét, és áttelepíti a 2013. január 1-étől működésüket megkezdő járási hivatalokhoz, azonban egyelőre még nagy számban maradnak a jegyzőnél államigazgatási feladatok, valószívé téve azt, hogy ez első lépése a feladatok átrendezésének. A jegyzői feladatkör 3 nagy terület köré csoportosítása (1./ a képviselő-testület és szerveivel kapcsolatos előkészítő, koordináló és törvényesség biztosítási feladat, 2./ a választások lebonyolításában játszott kiemelt szerepe, 3./ államigazgatási és önkormányzati hatósági feladatok ellátása) után olvasható a dolgozatban az egyes területeket érintő változásokat és a dolgozat elkészítésekor észlelhető anomáliákat. A dolgozat leadása után kerülnek elfogadásra a változásokat megalapozó jogszabályozások, így ezt követően válik láthatóvá a jegyzői feladat tartalmának pontos változása.
 
A dolgozat tartalmazza annak a kutatásnak az eredményét is, melyet a készítő a jegyzők körébenvégzett. Ennek során a jegyzői kar területi eloszlási, életkori, végzettségi adatainak összehasonlítását elemezve a közigazgatásra vonatkozó véleménye mellett olvasható a változásokról vallott álláspontja.
 
A változásokkal a jegyzőknek is változniuk kell, és ennek biztos szakmai bázisa lehet a Nemzeti Közszolgálati Egyetem, amennyiben a kidolgozás alatt levő tananyagok illeszkednek majd a változások miatt szükséges ismeretekhez, és segítik a jegyzőket, hogy helyt tudjanak állni a megváltozott szerepükben.



